stanford-oval/wikipedia huggingface dataset:
טריאתלון באולימפיאדת הנוער בואנוס איירס (2018)
העפלה

ההעפלה לתחרויות היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בטורנירים נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל הטריאתלטים נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-31 בדצמבר 2002).
הוועד האולימפי הבינלאומי ואיגוד הטריאתלון הבינלאומי סיכמו כי מדינה תוכל לשלוח נציג אחד בלבד לכל טורניר. מכסות העפלה לטורנירים נקבעו בחלוקה יבשתית בהתאם לתחרויות העפלה יבשתיים. חלוקת המכסות היא כדלקמן: מכסה למדינה המארחת, 3 מכסות לאפריקה, 7 מכסות לאמריקה, 5 מכסות לאסיה, 12 מכסות לאירופה, 2 מכסות לאוקיאניה ו-2 מכסות עולמיות. אם מדינה בוחרת שלא להשתמש במכסה שלה, המכסה תוקצה מחדש למדינה המדורגת הבאה בתור בהתאם לחלוקה המגדרית מאותה יבשת. אם לא תמצא מדינה העונה לקריטריון הזה, המכסה תוקצה מחדש לנבחרת המדורגת הבאה בהתאם לחלוקה המגדרית שטרם העפילה בהתאם לסדר העדיפויות הבא: אמריקה, אסיה, אפריקה, אירופה ואוקיאניה.
| תחרות העפלה | תאריך | מדינה מארחת | כמות מכסות | מדינה מעפילה בנים | מדינה מעפילה בנות |
| --- | --- | --- | --- | --- | --- |
| המדינה המארחת |  |  | 1 |  ארגנטינה |  ארגנטינה |
| טורניר העפלה של אוקיאניה | 25 במרץ 2018 | ניו זילנד ניו פלימות' | 2 |  אוסטרליה  ניו זילנד |  אוסטרליה  ניו זילנד |
| טורניר העפלה של אפריקה | 21 באפריל 2018 | מרוקו רבאט | 3 |  דרום אפריקה  מצרים  תוניסיה |  דרום אפריקה  מצרים  תוניסיה |
| טורניר העפלה של אסיה | 17 ביוני 2018 | הפיליפינים מפרץ סוביק | 5 |  יפן  סין  הונג קונג  מלזיה  סוריה |  סינגפור  קוריאה הדרומית  סין  יפן  הונג קונג |
| טורניר העפלה של אמריקה | 30 ביוני - 1 ביולי 2018 | אקוודור סאלינאס | 7/8 |  מקסיקו  קנדה  ארצות הברית  אקוודור  צ'ילה  ברזיל  קולומביה |  ארצות הברית  מקסיקו  אקוודור  ברזיל  ונצואלה  פרו  קובה |
| טורניר העפלה של אירופה | 8-7 ביולי 2018 | ספרד באניולס | 12 |  צרפת  פורטוגל  הונגריה  איטליה  שוודיה  ישראל  גרמניה  שווייץ  בריטניה  בלגיה  ספרד  סלובניה |  איטליה  צרפת  פורטוגל  רוסיה  שווייץ  הונגריה  בריטניה  לוקסמבורג  הולנד  בלגיה  גרמניה  דנמרק |
| הקצאה עולמית |  |  | 2/1 |  ארובה  איי הבתולה של ארצות הברית |  גרנדה |
| הקצאה מחדש |  |  | 0/1 |  |  צ'ילה |
| סך הכל | סך הכל | סך הכל | 32 |  |  |
לוח זמנים

| תאריך | יום | שעת התחלה | תחרות |
| --- | --- | --- | --- |
| 7 אוקטובר | ראשון | 11:00 | מרוץ נערות |
| 8 אוקטובר | שני | 11:00 | מרוץ נערים |
| 11 אוקטובר | חמישי | 11:00 | מרוץ נבחרות מעורבות |
מדליות ומנצחים

| --- | --- |
 :  ראו גם – מדליות באולימפיאדת הנוער בואנוס איירס (2018)
| תחרות |  > ספורטאים |  > תוצאה |  > ספורטאים |  > תוצאה |  > ספורטאים |  > תוצאה |
| --- | --- | --- | --- | --- | --- | --- |
מרוץ נערים: 
מרוץ נערות: 
מרוץ נבחרות מעורבות:
הערות שוליים

1 2  הוועד האולימפי הבינלאומי ואיגוד הטריאתלון הבינלאומי (11 בינואר 2018). "Qualification System – Youth Olympic Games Buenos Aires 2018 - Triathlon" (PDF) (באנגלית). נבדק ב-24 במרץ 2018. {{cite web}}:  (עזרה)(הקישור אינו פעיל)
טום דיילי

טום דיילי בשנת 2016
תומאס (טום) רוברט דיילי, OBE (באנגלית: Thomas Robert (Tom) Daley; נולד ב-21 במאי 1994 בפלימות') הוא קופץ למים אנגלי לשעבר, האלוף האולימפי (טוקיו 2020) בקפיצה סינכרונית מפלטפורמה קשיחה מ-10 מטר, פעמיים אלוף עולם בקפיצה מ-10 מטר (רומא 2009 ובודפשט 2017) ובתחרות קבוצתית מעורבת (קאזאן 2015), בעל מדליית כסף אולימפית (פריז 2024), שלוש מדליות ארד אולימפיות (לונדון 2012, ריו דה ז'ניירו 2016, טוקיו 2020) ו-3 פעמים אלוף אירופה (איינדהובן 2008, איינדהובן 2012 ולונדון 2016) בקפיצה מ-10 מטר.
ביוגרפיה

דיילי החל להתאמן בקפיצה למים בגיל 7. ביוני 2004, והוא בן 10 בלבד, זכה באליפות בריטניה בקפיצה למים עד גיל 18. בגיל 12 וחצי זכה במדליית הכסף באליפות בריטניה לבוגרים, שנערכה בדצמבר 2006.
ביוגרפיה > ראשית דרכו

בינואר 2007 השתתף דיילי בפסטיבל האולימפי לנוער שנערך באוסטרליה. ההשתתפות בטורניר זה מותרת לבני 15 ומעלה, אך הוועדה המארגנת אישרה את השתתפותו חרף היותו בן 13 בלבד. דיילי התחרה בקפיצה סינכרונית יחד עם בן ארצו קאלום ג'ונסטון, והשניים זכו במדליית הכסף. באותה שנה החל להשתתף בסבב התחרויות השנתי של פדרציית השחייה הבינלאומית (FINA). במסגרת זו סיים פעמיים במקום הרביעי. בסיום השנה זכה דיילי בתואר הספורטאי הצעיר של השנה של ה-BBC.
במהלך 2008 הגיע דיילי למספר הישגים גבוהים. הוא הצליח לזכות במדליות ראשונות בסבב התחרויות של FINA - מדליית ארד בתחרות הקפיצה האישית ומדליית כסף בתחרות הקפיצה הסינכרונית, יחד עם בלייק אלדרידג'. בהמשך, היה לבריטי הצעיר ביותר אי פעם שזכה באליפות המדינה בקפיצה למים. דיילי סיים במקום הראשון הן בקפיצה האישית והן בקפיצה הסינכרונית יחד עם אלדרידג', והוא בן פחות מ-14. בגביע העולם בבייג'ינג סיים דיילי במקום השביעי בתחרות הקפיצה מ-10 מטר, ויחד עם אלדרידג' זכה במדליית הארד בקפיצה סינכרונית מ-10 מטר. בכך, היה לאדם הצעיר ביותר אי פעם שזוכה במדליה בגביע העולם בקפיצה למים.
ביוגרפיה > השתלבות בצמרת העולמית

באליפות אירופה בשחייה שנערכה במרץ 2008 באיינדהובן, שבר דיילי שיא נוסף, כשזכה במדליית הזהב בקפיצה מ-10 מטר (491.95 נק') והיה לאלוף אירופה הצעיר ביותר אי פעם.
באולימפיאדת בייג'ינג סיים דיילי במקום השביעי בקפיצה מ-10 מטר (463.55 נק'), ובקפיצה הסינכרונית דורגו הוא ואלדרידג' במקום השמיני (408.48 נק'). לאחר המשחקים האולימפיים הביע אביו של דיילי את רצונו בהחלפתו של אלדרידג' בקופץ אחר כפרטנר בתחרויות הקפיצה הסינכרונית. ואכן דיילי החל להתחרות ביחד עם מקס בריק זמן קצר לאחר מכן.
באליפות העולם בשחייה שנערכה ברומא בשנת 2009 זכה דיילי במדליית הזהב בקפיצה למים מ-10 מטר, בתוצאה של 539.85 נק', מעל הסינים צ'יו בו (532.20 נק') וז'ו לושין (530.55 נק') והאלוף האולימפי מתיו מיצ'ם. בנוסף, סיימו הוא ובריק במקום התשיעי בקפיצה סינכרונית מ-10 מטר (390.36 נק'). זכייתו זו הפכה אותו לאלוף העולם הבריטי הצעיר ביותר בכל הזמנים (בענף ספורט כלשהו).
בשנת 2010 איבד את תואר אלוף בריטניה לפיטר ווטרפילד, לאחר שנתיים רצופות שבהן החזיק בתואר. באותה שנה, השתתף גם באליפות אירופה בשחייה שנערכה בבודפשט. בתחרות הקפיצה הסינכרונית מ-10 מטר דורגו דיילי ובריק במקום הרביעי בשלב המוקדמות, אך פציעה מוקדמת בשריר הזרוע התלת-ראשי נתנה את אותותיה, ודיילי החליט שלא להשתתף בשלב הגמר ובמקצה היחידים. בהמשך אותה השנה ייצג את אנגליה במשחקי חבר העמים שנערכו בדלהי הודו וזכה בשתי מדליות זהב.
בסוף אותה שנה נבחר דיילי בפעם השלישית לספורטאי הצעיר של השנה של ה-BBC, לאחר שנבחר גם ב-2007 וב-2009. הוא הספורטאי היחיד אי פעם שנבחר לספורטאי הצעיר של השנה יותר מפעם אחת.
באליפות בריטניה בשנת 2011 זכה דיילי במקום הראשון בתחרות הקפיצות המסונכרנות, ובמקום השני בתחרות היחידים. ב-27 במאי 2011 נפטר אביו של טום, רוברט דיילי, מסרטן המוח לאחר שנים רבות של מאבק, בגיל 40. חודש וחצי לאחר מכן, באליפות העולם שנערכה בשאנגחאי הוא סיים במקום החמישי בקפיצה מ-10 מטרים ואיבד את תוארו. בתחרות הקפיצה הסינכרונית סיים, עם פיטר ווטרפילד, במקום השישי.
באליפות אירופה שנערכה באיינדהובן ב-2012, והייתה התחרות החשובה האחרונה לפני אולימפיאדת לונדון שב דיילי והוכתר כאלוף אירופה, לאחר שגבר על מתחריו בהפרש ניכר.
ביוגרפיה > אולימפיאדת לונדון (2012)

ערב המשחקים היה דיילי אחד הספורטאים הפופולריים בממלכה, והציפיות ממנו היו גבוהות. הקפיצות הסינכרוניות נערכו בראשית המשחקים, ובבריטניה קיוו כי דיילי וווטרפילד יזכו במדליה הבריטית הראשונה במשחקים. בסופו של דבר הסתפקו השניים במקום הרביעי. לאחר שכשלו בניסיון לזכות במדליה, קיבל דיילי הודעות נאצה ברשתטוויטר. משטרת בריטניה עצרה לאחר מכן נער בן 17 וכדורגלן בן 28 מליגת העל הוולשית, שהודו במעשים.
במקצה היחידים ערער דיילי על התוצאה שקיבל לאחר אחת הקפיצות, בטענה שהבזקי המצלמות מהקהל הפריעו לו לבצע כראוי את הקפיצה. באופן חריג, אפשרו לו השופטים לקפוץ שוב, והוא שיפר את הניקוד שלו בלמעלה מ-16 נקודות. בסופו של דבר זכה במדליית הארד.
ביוגרפיה > אחרי אולימפיאדת לונדון

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא מעודכן נכון ל-2013, מאז השתתף בעוד שתי אולימפיאדות (בקרוב שלוש) ואפילו זכה במדליית זהב.
בהמשך 2012 השתתף באליפות העולם בקפיצה למים לנוער שנערכה באדלייד. הוא זכה במדליית הזהב בקפיצה מ-10 מטרים, ובאופן מפתיע זכה גם במדליית הזהב בקפיצה הסינכרונית מ-3 מטרים, יחד עם ג'ק לואר, אף שאין זו קפיצה שהוא מורגל בה והשניים התאמנו יחד רק זמן קצר.
השתתפותו באליפות העולם שנערכה בברצלונה ב-2013 הוטלה בספק, לאחר שסבל מפציעה ממושכת וממחלה, שפגעו באימוניו. בסופו של דבר השתתף בתחרות הקפיצה מ-10 מטרים באליפות וסיים במקום השישי.
ביוגרפיה > אולימפיאדת פריז (2024)

דיילי נבחר להשתתף בתחרות קפיצה סינכרונית מ-10 מטר באולימפיאדת פריז (2024), יחד עם נואה ויליאמס. השניים זכו יחד במדליית כסף. דיילי נבחר להיות אחד מנושאי הדגל של בריטניה במהלך טקס הפתיחה, לצד החותרת הלן גלובר. יום לאחר טקס הסיום של האולימפיאדה, דיילי הכריז על פרישתו מקפיצה למים, בריאיון למגזין ווג הבריטי.
חייו האישיים

לאחר השתתפותו באולימפיאדת בייג'ינג סבל דיילי מהטרדות וממעשי בריונות מצד תלמידים בבית ספרו. בעקבות פרסום הדברים קיבל מלגת לימודים בבית הספר הפרטי פלימות' קולג'. לאחר מכן למד לימודים קדם-אוניברסיטאיים שהתמקדו במתמטיקה, ספרדית וצילום.
בראשית 2013 שימש דיילי כמנטור בתוכנית המציאות "ספלאש!", שבה התחרו ידוענים בקפיצה למים.
בסוף שנת 2013 יצא מהארון כביסקסואל. בשנת 2014 סיפר כי הוא למעשה הומוסקסואל ולא ביסקסואל. בספרו האוטוביוגרפי משנת 2021 (ראו להלן) אמר כי יש לו גם רגשות מיניים מסוימים כלפי נשים, אך משיכתו לגברים היא הרבה יותר דומיננטית - ועל כן הוא מרגיש כי הזהות שלו היא גבר הומוסקסואל ולא ביסקסואל.
בשנת 2015 התארס דיילי לתסריטאי דסטין לאנס בלאק, זוכה פרס האוסקר על התסריט לסרט "מילק". השניים נישאו ב-6 במאי 2017. ב־27 ביוני 2018 נולד בנם, רובי ריי, בהליך פונדקאות. דיילי סיפר כי הוא ובלאק אינם רוצים לדעת מי האב הביולוגי של בנם, ועל כן לא טרחו לבדוק זאת. בנם השני נולד במרץ 2023.
דיילי פעיל מאוד ברשתות החברתיות ומחזיק עמוד אינסטגרם עם מעל למיליון וחצי עוקבים, עמוד ברשת x (לשעבר טוויטר)עם מעל לשני מיליון וחצי עוקבים, וערוץ ביוטיוב בו הוא משתף ׳ולוגים׳ מתחרויות, מחייו האישיים, ואף טיפים וסרטונים על אורח חיים בריא ובו מעל 400,000 רשומים.
בשנת 2013, בעודו בן 18 בלבד, פרסם דיילי אוטוביוגרפיה בשם ״הסיפור שלי״ (my story) ובסוף שנת 2016 פרסם ספר בשם Tom's Daily Plan. הספר מכיל ברובו מתכונים אך כולל גם תוכנית אימונים ביתית לשמירה על כושר גופני והמלצות לקיום אורח חיים בריא ועליז.
בשנת 2021 פרסם דיילי את ספרו "עולה לאוויר" (Coming up for air), המגולל את החוויות שצבר במהלך שנותיו כמתחרה בקבוצת הספורט הלאומית הבריטית לקפיצה למים, לצד התמודדויות אישיות לאורך התקופה.
הערות שוליים

↑  Father eyes new partner for Daley באתר BBC SPORT
↑  ניק רמזן, "It Feels Like The Right Time": Tom Daley – Britain's Most Decorated Diver – Confirms His Retirement", באתר ווג הבריטי, 12 באוגוסט 2024
↑  הכוכב הבריטי, טום דיילי יצא מהארון, באתר ynet, 2 בדצמבר 2013
↑  Tom Daley: I’m definitely gay not bisexual, באתר PinkNews
↑  Tom Daley and Dustin Lance Black marry at Devon hotel כתבת חדשות BBC, מאי 2017
↑  Jen Juneau September 04, 2018 11:30 Am, Tom Daley and Dustin Lance Black Don't Know Which of Them Is the Biological Father of Their Son, PEOPLE.com (באנגלית)
↑  Coming Up For Air, HarperCollins Australia (ב־Australian English)
| --- | --- |
בקרת זהויות :  NLI: 987007411941705171  BIBSYS: 1707991621454  GND: 1248653246  ISNI: 0000 0000 5681 4012  LCCN: nb2012012736  NKC: js20081127006  NTA: 438321367  SNAC: w6b86fmd  VIAF: 84279543   WorldCat (עם VIAF): 84279543
אוזבקיסטן איירווייז

בואינג 787 של החברה ממריא מבן-גוריון
אוזבקיסטן איירווייז (באנגלית: Uzbekistan Airways; באוזבקית: O‛zbekiston havo yo‛llari) היא חברת התעופה הלאומית של אוזבקיסטן. בסיסה הראשי של החברה נמצא בנמל התעופה הבינלאומי טשקנט. החברה מפעילה טיסות מטשקנט ליעדים ברחבי ברית המועצות לשעבר, המזרח הרחוק, המזרח התיכון, אירופה, וכן לניו יורק.
תולדות החברה

החברה הוקמה בשנת 1992 לאחר הקמתה של אוזבקיסטן כמדינה עצמאית, על בסיס מטוסיה של החטיבה האוזבקית של אירופלוט. קו הנוסעים הראשון שהופעל היה בין טשקנט ללונדון. בשנת 1993 החלה החברה להפעיל טיסות פנים-ארציות.
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> F | נוסעים> C | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- | --- |
| איירבוס A320-200 | 11 | — | — | 12 | 138 | 150 |  |  |
| איירבוס A320neo | 1 | 1 | — | 12 | 138 | 150 |  |  |
| בואינג 757-200 | 5 | — | — | 28 | 156 | 184 |  |  |
| בואינג 767-300ER | 7 | — | 10 | 40 | 157 | 207 |  |  |
| בואינג 767-300ER | 7 | — | — | 18 | 246 | 264 |  |  |
| בואינג 787-8 | 3 | 4 | — | 24 | 222 | 246 |  |  |
| בואינג 787-8 | 3 | 4 | — | 24 | 246 | 270 |  |  |
צי אוזבקיסטן איירווייז קרגו
| בואינג 767-300ERF | 2 | — | מטען | מטען | מטען | מטען |  |  |
| סה"כ | 29 | 5 |  |  |  |  |  |  |
פעילות החברה בישראל

נכון לשנת 2018 מפעילה החברה 4 טיסות שבועיות בין נמל התעופה הבינלאומי טשקנט לנמל התעופה בן-גוריון.
הערות שוליים

↑  פרטי צי המטוסים של אוזבקיסטן איירווייז, באתר airfleets.net (באנגלית)
| --- | --- |
בקרת זהויות :  LCCN: no2013067840  VIAF: 304771783   WorldCat (עם VIAF): 304771783
סטן ואן גנדי

| --- | --- |

ואן גנדי בשנת 2015
 לידה:  26 באוגוסט 1959 (בן 65) אינדיו, קליפורניה, ארצות הברית
 גובה:  1.73 מטרים
 מכללה:  מכללת ברוקפורט
 קבוצות כמאמן
 1981–1983 1983–1986 1986–1987 1987–1988 1988–1992 1992–1994 1994–1995 1995–2003 2003–2005 2007–2012 2014–2018 2020–2021:  ורמונט (ע. מאמן) קסטלטון קניסיוס (ע. מאמן) פורדהם (ע. מאמן) מסצ'וסטס בלוול ויסקונסין–מדיסון (ע. מאמן) ויסקונסין-מדיסון מיאמי היט (ע. מאמן) מיאמי היט אורלנדו מג'יק דטרויט פיסטונס ניו אורלינס פליקנס
 הישגים כמאמן
 מאמן במשחק האולסטאר של ה-NBA‏ (2005, 2010)
סטנלי אלן "סטן" ואן גנדי (באנגלית Stanley Alan "Stan" Van Gundy: נולד ב-26 באוגוסט 1959) הוא מאמן כדורסל אמריקאי. אימן בעברו את קבוצות ליגת ה-NBA מיאמי היט, אורלנדו מג'יק, דטרויט פיסטונס וניו אורלינס פליקנס. בעונת 2008/2009 הוביל את אורלנדו למעמד גמר ה-NBA.
נעוריו

סטן ואן גנדי נולד באינדיו שבקליפורניה. אביו ביל ואן גנדי היה מאמן כדורסל שאימן את נבחרת אוניברסיטת מדינת ניו יורק (SUNY). סטן שיחק כרכז תחת שרביטו של אביו ולאחר מכן במסגרת בית ספר תיכון באלהמברה שבקליפורניה. אחיו הצעיר הוא הפרשן ג'ף ואן גנדי, שהיה אף הוא מאמן ב-NBA.
את קריירת האימון החל כעוזר מאמן באוניברסיטת ורמונט, שם אימן שלוש שנים, לאחר מכן היה עוזר מאמן ומאמן ראשי בליגת המכללות כחמש שנים באוניברסיטאות נוספות.
אימון ב-NBA > מיאמי היט

את דרכו ב-NBA החל ואן גנדי במיאמי היט בשנת 1995, בתחילה כעוזר לפט ריילי, ומעונת 2003-2004 כמאמן ראשי. כמאמן ראשי הוביל את ההיט למאזן הטוב במזרח ומשום כך היה למאמן הראשון של ההיט שמאמן באולסטאר. הוביל את ההיט לגמר המזרח שם הפסידו לדטרויט פיסטונס, בדצמבר 2005 התפטר מתפקידו כמאמן ראשי, ריילי חזר לאמן וההיט זכו באליפות הראשונה שלהם.
אימון ב-NBA > אורלנדו מג'יק

ב-2007 החל לאמן את אורלנדו מג'יק, כבר בעונתו הראשונה הוביל את המג'יק לאליפות הליגה (המאזן הטוב ביותר במסגרת הליגה הסדירה) עם 56 ניצחונות. בעונת 2008-2009 שיפר את ההישג ל-58 ניצחונות בעונה והוביל את המג'יק לגמר ה-NBA בו הפסידו ללוס אנג'לס לייקרס. ב-2010 אימן בפעם השלישית את נבחרת המזרח באולסטאר והובילה לניצחון.
באפריל 2012 במסגרת מסיבת עיתונאים מסר ואן גנדי הצהרה יוצאת דופן ואמר כי הוא יודע שדווייט הווארד (כוכבה הגדול של הקבוצה) רוצה בפיטוריו. האוורד נכנס לחדר, חיבקו והכחיש את הדברים, אך בחודש מאי של אותה שנה סיים ואן גנדי את דרכו באורלנדו.
אימון ב-NBA > דטרויט פיסטונס

ב-14 במאי 2014 החל לאמן בקבוצת דטרויט פיסטונס, בנוסף להיותו המאמן הוא גם הג'נרל מנג'ר (או נשיא פעולות הכדורסל). ואן גנדי דרש סמכויות נרחבות וחתם על חוזה לחמש שנים. במאי 2018 פוטר ואן גנדי מתפקידיו בדטרויט, לאחר 4 שנים בקבוצה.
אימון ב-NBA > ניו אורלינס פליקנס

ב-21 באוקטובר 2020 החל לאמן בקבוצת ניו אורלינס פליקנס, עימה חתם על חוזה לחמש שנים.
ב-16 ביוני 2021 סיים ואן גנדי את תפקידו כמאמן הקבוצה.
הערות שוליים

↑  סטן ואן גנדי: "הווארד ביקש שאפוטר". צפו בקטע, באתר ynet, 5 באפריל 2012
↑  סטן ואן גנדי מונה למאמן הפיסטונס, באתר וואלה, 14 במאי 2014
↑  דיווח: "סטן ואן גנדי עוזב את דטרויט", באתר ynet, 5 במאי 2018
↑  מאמן חדש לזאיון וויליאמסון: סטן ואן גנדי סגר בניו אורלינס, באתר וואלה, 21 באוקטובר 2020
פיטר פרוינד

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 בספטמבר 1936 טימישוארה, ממלכת רומניה 
 פטירה:  6 במרץ 2018 (בגיל 81) שיקגו, ארצות הברית 
 שם לידה:  Peter George Oliver Freund
 ענף מדעי:  פיזיקה תאורטית 
 מקום לימודים:  אוניברסיטת וינה 
 מנחה לדוקטורט:  Walter Thirring 
 מוסדות:  אוניברסיטת שיקגו 
 תלמידי דוקטורט:  Rafael Israel Nepomechie, James Allen Feigenbaum 
 פרסים והוקרה:  עמית החברה הפיזיקלית האמריקאית 
 
פיטר ג'ורג' אוליבר פרוינד (באנגלית: Peter George Oliver Freund;‏ 7 בספטמבר 1936 בטימישוארה, רומניה – 6 במרץ 2018 שיקגו) היה פיזיקאי אמריקאי, יהודי יליד רומניה. כיהן כפרופסור לפיזיקה תאורטית באוניברסיטת שיקגו. תרם תרומות חשובות לפיזיקת החלקיקים ולפיזיקה מתמטית, בייחוד לתורת המיתרים. פרוינד היה גם מסאי וסופר. בשנת 1961 קיבל אזרחות אוסטרית ומאוחר יותר אזרחות אמריקאית.
קורות חיים > שנות הילדות והלימודים ברומניה

פיטר ג'ורג' אוליבר פרוינד נולד בשנת 1936 וגדל במשפחה יהודית אמידה בעיר טימישוארה, בירת חבל באנאט ברומניה. אביו, יוזף פרוינד (1901–1982) היה כירורג ורופא נשים, בוגר אוניברסיטאות גרמניות, שהקים ב-1935 במרכז העיר טימישוארה קליניקה פרטית הידועה כ"סנטוריום פרוינד". האם, רוז'י, זמרת אופרה במקצועה, נולדה בעיר לוגוז' במשפחה שהייתה בעליה של חנות טקסטיל גדולה. משפחת האב התיישבה בטימישוארה בתחילת המאה ה-19. בילדותו התגורר פרוינד במרכז העיר בבניין מפואר הידוע כ"בית פרבר". 
בגיל 13 זכה פרוינד באליפות שחייה של בתי הספר בטימישוארה ב-33 מטר חזה.. 
בני המשפחה רבים שחיו בצפון טרנסילבניה (שסופחה בשנת 1940 להונגריה של הורטי) ובהונגריה נשלחו ונרצחו באושוויץ. דוד בשם פאבל מצא את מותו בשטח שבשליטת רומניה במחנה ופניארקה בטרנסניסטריה. בימי המשטר אנטונסקו כשנאסר על יהודי טימישוארה להיות מטופלים על ידי רופאים נוצרים (ועל רופאים יהודים לטפל בלא-יהודים) חלקם קיבלו עזרה בסנטוריום פרוינד.
בשנת 1953 סיים פרוינד את לימודיו בתיכון "לוגה" ואחר כך למד בפקולטה להנדסת חשמל (אלקטרוטכניקה) במכון הפוליטכני בעירו.
בגלל השתתפותו בהפגנה אנטי-סובייטית בנובמבר 1956, בהשראת המרד בהונגריה בסתיו באותה שנה, הוא נעצר על ידי הבולשת (הסקוריטאטה) וכמעט עמד להיות מוצא להורג על ידי חיילים. בסופו של דבר התאפשר לו להמשיך בלימודיו האקדמיים ולסיים את התואר השני ב-1958.
קורות חיים > השנים באוסטריה ובארצות הברית

בשנת 1959 פרוינד והוריו קיבלו רשות להגר לאוסטריה. הוא סיים דוקטורט בפיזיקה תאורטית באוניברסיטת וינה תחת הדרכתו של ולטר טירינג. אחרי תקופה שבה עבד כפיזיקאי חוקר בווינה לצידו של טירינג ואחר כך באוניברסיטת ז'נבה היגר פרוינד לארצות הברית. השתלם במכון למחקר מתקדם בפרינסטון (ניו ג'רזי) ואחר כך החל משנת 1963 לימד באוניברסיטת שיקגו, החל מ-1965 כמרצה בכיר. בהמשך כיהן כפרופסור במכון אנריקו פרמי ובמחלקה לפיזיקה תאורטית באוניברסיטת שיקגו לפרופסור מן המניין.
פעילותו המדעית

פרוינד היה אחד ממפתחי מודל הדואליות עם שני מרכיבים שבישר את תאוריית המיתרים.
ליתר דיוק, יחד עם חיים הררי הוא גילה בשנת 1968 הרחבה של המודל הדואלי המקורי שהפכה לתאוריית המיתרים הסגורים.
החל מאמצע שנות ה-1970 הוא חקר את תאוריית קלוצה-קליין ואת מנגנוני הקומפקטיפיקציה בנוגע לממדים הנוספים, בחלקו יחד עם תלמידו, יונגמין צ'ו ויישם תאוריות אלה בקוסמולוגיה.
פרוינד נמנה עם חלוצי האיחוד המודרני של הפיזיקה על ידי שימוש בממדים נוספים של מרחב ומצא מנגנונים שבאמצעותם עוברים הממדים הנוספים curling up. יחד עם אירווינג קפלנסקי הוא סיווג סופר-סימטריות פשוטות ומצא קומפלקסים מתמטיים בין סופר-סימטריות למרחבי עיקום שלילי כדוגמת מרחבי אנטי-דה סיטר.
יחד עם תלמיד אחר, מרק רובין, מצא פרוינד פתרונות מרחביים לסופר-כבידה ב-11 ממדים מתוך מכפלות של יריעיות איינשטיין קומפקטיות עם מרחבי אנטי-דה סיטר בעלי עיקום שלילי (עם 4 ו-7 ממדים בהתאמה).
בשנת 1985 הוא גילה קשר בין המיתרים הבוזוניים הקיימים רק ב-26 ממדים, והסופר-מיתרים הקיימים ב-10 ממדים, מה שאיפשר לו להגדיר מיתר הטרוטי.
פרוינד תרם לתאורית המונופול המגנטי, הסופר-סימטריה וסופר-הכבידה, להיבטים תאורטיים נומריים של תאוריית המיתרים, (מיתרים p-אדים, מיתרים אדליים, ששימשו כמודלים במבחן ההשערות בנוגע למבנה המתמטי של תאוריות המתירים) וכן לפנומנולוגיית ההאדרונים.
בשנות ה-1960 עשה פרוינד תחזיות מוחשיות על התנהגות חתכי פעולה בתהליכי פיזור ההדרונים, הידועות כ"יחסי פרוינד".
יחד עם התלמיד שלו, ג'יימס פיינגנבאום, חקר פרוינד בעזרת שיטות של סטטיסטיקה פיזיקלית את התנהגות שוקי המניות לפני נפילות הבורסות.
פעילותו הספרותית

פרוינד כתב סיפורים קצרים, שפורסמו בשנת 2008 בקובץ "West of West End“ ובעיתון הספרותי באינטרנט "Exquisite Corpse". 
יחד עם ידיד רומני, הסופר ראדו צ'ובאנו, כתב פרוינד את הספר "דו-שיח מעל האטלנטיק" (Dialog peste Atlantic) שהופיע ברומנית בשנת 2006, והמשקף את גורלותיהם של שני המחברים. 
בספרו "A Passion for Discovery“ (תשוקה לתגליות) כתב פרוינד רישומים ביוגרפיים על פיזיקאים ומתמטיקאים.
פרסים ואותות הוקרה

חבר בחברה האמריקאית לפיזיקה
2014 - דוקטור לשם כבוד של האוניברסיטה הפוליטכנית של טימישוארה
2015 -יקיר העיר טימישוארה
חיים פרטיים

פיטר פרוינד חי בשיקגו עם אשתו, לוסי, פסיכולוגית קלינית. לזוג שתי בנות: פולין, עורכת דין וקרוליין, כלכלנית, וכן חמישה נכדים.
מבחר מאמרים מדעיים

Finite Energy Sum Rules and Bootstraps (כללי סכומים של אנרגיה סופית ולולאות)
vol 20, 5, pp 235-237 1968 Physical Review Letters
Relation Between pi-p, p-p, and anti-p-p Scattering at High Energies (יחס בין פאיון-פרוטון, פרוטון-פרוטון ופיזור אנטי-פרוטונים באנרגיות גבוהות)
vol.15, 24, pp.929-930, 1965 Physical Review Letters
יחד עם J.Arafune, C.J.Goebel ‏Topology of Higgs Fields (הטופולוגיה של שדות היגס) », Journal of Mathematical Physics, vol. 16, no 2, 1975, p. 433
יחד עם Cho Y M ‏ Nonabelian Gauge Fields as Nambu-Goldstone Fields (שדות כיול נון-אבליאנים כשדות נמבו-גולדסטון)
Physical Review D, vol. 12, no 6, 1975, p. 1711 )
יחד עם Simple Supersymmetries - Irving Kaplansky (סופר-סימטריות פשוטות), Journal of Mathematical Physics, vol. 17, no 2, 1976, p. 228
יחד עם Dynamics of Dimensional Reduction Mark Rubin (דינמיקת הרדוקציה הממדית), Physics Letters B, vol. 97, no 2, 1980, p. 233
Kaluza-Klein Cosmologies (קוסמולוגיות קאלוצה-קליין), Nuclear Physics B, vol. 209, no 1, 1982, p. 146
Superstrings from Twenty-six-Dimensions ? (?סופר-ממדים מתוך המימד ה-26?), Physics Letters B, vol. 151, no 5-6, 1985, p. 387–390
יחד עם Nonarchimedean String Dynamics L.Brekke, M.Olson,E. Witten (מכניקת המיתרים הנונ-ארכימדיים), Nuclear Physics B, vol. 302, no 3, 1988, p. 365–402
עם James A Feigenbaum, P.G.O. Freund, (1996), “Discrete Scale Invariance in Stock Markets before Crashes,” International Journal of Modern Physics B 10: 3737.
ספרים מדעיים

Quanta - Volume of papers dedicated to Gregor Wentzel .ed. with Y.Nambu et al
1988 Introduction to Supersymetries, Cambridge Monographs on Mathematical Physics
(מבוא לסופרסימטריות)
1988 ,P.G.O.Freund and K.T.Mahantappa (eds)- Superstrings
Thomas Appelquist, Alan Chodos, Peter George Oliver Freund: Modern Kaluza Klein Theories. Addison-Wesley, Menlo Park 1987  ,
ספרים ומסות > פרוזה

The Fine Underwear of Consciousness (התחתונים המשובחים של המודעות), נובחה
Belonging (שייכות), רומן
2008 - West of West End (מערבה מן הקצה המערבי)
ָ2012 - Tales in a Minor Key (סיפורים בסולם מינורי)
ספרים ומסות > ספרים אחרים

Dialog peste Atlantic (דו-שיח מעל האוקיינוס)
ָ*ָָA Passion for Discovery (תשוקה לתגליות)
הערות שוליים

↑  דודו, אימרה פרוינד, היה שחיין ושחקן כדורמים במועדון ILSA טימישוארה ומאוחר יותר מאמן של נבחרת השחיינים הלאומית הרומנית. בן דוד של פיטר פרוינד, רונלד פרוינד, יליד 1955, היה גם הוא שחקן כדורמים מצטיין בגרמניה והשתתף בנבחרת כדורמים הגרמנית במשחקים האולימפיים
| --- | --- |
בקרת זהויות :  NLI: 987007431519905171  BnF: cb123797297 (data)  GND: 121897095  ISNI: 0000 0001 1080 9514  LCCN: n85133702  MGP: 187750  NLK: KAC201523438  NTA: 118708066  SNAC: w6nm109b  SUDOC: 032846975  VIAF: 108377972   WorldCat (עם VIAF): 108377972
ראובן פיין (רב)

| --- | --- |

הרב ראובן פיין, 1987
 לידה:  1924 
 פטירה:  14 ביוני 1993 (בגיל 69 בערך) 
 מדינה:  ישראל 
 תקופת הפעילות:  ? – 14 ביוני 1993 
 
הרב ראובן פיין (ה'תרפ"ד, 1924 – כ"ה בסיוון ה'תשנ"ג, 14 ביוני 1993) היה רב ליטאי, ראש ישיבה בישיבת בית מאיר בבני ברק, ולאחר מכן כראש ישיבת תורה ודעת בארצות הברית.